સામાન્ય રીતે પતિ-પત્નીમાં એકબીજાના એટીએમ કાર્ડ અને તેનો પિન નંબર આપીને રૂપિયા ઉપાડવાનું ચલણ સામાન્ય છે. પરંતુ આવું કરવું કેવું ભારે પડી શકે છે તેનો અનુભવ બેંગલોરની એક મહિલાને થયો છે જેણે પતિને એટીએમ કાર્ડ આપીને રૂપિયા નીકાળવા માટે મોકલ્યો હતો. એટીએમમાંથી નીકાળવામાં આવેલી 25 હજારની રકમ મેળવવા માટે કોર્ટમાં સાડા ત્રણ વર્ષ સુધી કેસ લડ્યા બાદ મહિલાને નિરાશ થવું પડ્યું હતું. કોર્ટે અંતે એસબીઆઈના નિયમને માન્ય રાખ્યો હતો જેમાં કહેવામાં આવ્યું છે કે પિન નંબર કોઈને આપી શકાય નહીં.